Αυτό το λήμμα αφορά το τμήμα σκοποβολής του Ολυμπιακού.  Για τα υπόλοιπα τμήματα δείτε το άρθρο, δείτε: Ολυμπιακός Σύνδεσμος Φιλάθλων Πειραιώς.  

| Ολυμπιακός Σ.Φ.Π.  Τμήμα Σκοποβολής |
| --- |
|   |
| **Πληροφορίες** |
| **Έτος ίδρυσης** | 1958 |
|

Ιστορία
-------

### 1958-1980

Ο Γεώργιος Ανδριανόπουλος
Το 1958, η τότε διοίκηση του Ολυμπιακού Πειραιώς, η οποία βρισκόταν υπό την προεδρία του Γεώργιου Ανδριανόπουλου, ενός εκ των πέντε θρυλικών αδερφών Ανδριανόπουλων, αποφάσισε να προχωρήσει στην ίδρυση τμήματος σκοποβολής. Η ενασχόληση με το άθλημα της σκοποβολής δεν αποτελούσε πρωτόγνωρο φαινόμενο στην Ελλάδα. Το συγκεκριμένο άθλημα μάλιστα, είχε συμπεριληφθεί στο πρόγραμμα των πρώτων Ολυμπιακών Αγώνων που διεξήχθησαν στην Αθήνα το 1896, ενώ αργότερα πολλοί σύλλογοι ήταν εκείνοι που αποφάσισαν να ιδρύσουν αντίστοιχο τμήμα σκοποβολής, με σημαντικότερους από αυτούς τον Εθνικό Αθηνών, τον Πανελλήνιο Γ.Σ. και τον Παναθηναϊκό. 

Αρχικά, το πανελλήνιο πρωτάθλημα σκοποβολής διοργανωνόταν υπό την αιγίδα του Συνδέσμου Ελληνικών Γυμναστικών Αθλητικών Σωματείων, γνωστός πιο απλά και ως ΣΕΓΑΣ, ο οποίος είχε υπό τη σκέπη του τα περισσότερα αθλήματα για τα οποία δεν είχε συσταθεί ακόμα κάποια αντίστοιχη επίσημη ελληνική ομοσπονδία. Το 1932 ιδρύθηκε η Σκοπευτική Ομοσπονδία Ελλάδος, η οποία και ανέλαβε τη διεξαγωγή των πανελληνίων πρωταθλημάτων σκοποβολής.

Ο Ολυμπιακός, ίδρυσε το σκοπευτικό του τμήμα το 1958 και χάρη στις γρήγορες ενέργειες του Γ.Ανδριανόπουλου κατόρθωσε να λάβει συμμετοχή στο πανελλήνιο πρωτάθλημα του έτους εκείνου. Ο αθλητής που εκπροσώπησε τον πειραϊκό σύλλογο ήταν ο Δ. Κασούμης, ο οποίος ωστόσο δεν κατάφερε να διακριθεί. Την αμέσως επόμενη χρονιά, ο Ολυμπιακός κατέκτησε την 6η θέση στη γενική βαθμολογία, ενώ και τα επόμενα χρόνια δεν κατάφερε να κατακτήσει κάποιο τίτλο καθώς η καλύτερη θέση που έλαβε ήταν η τρίτη, τις χρονιές 1962, 1965, 1966 και 1968. Τη δεκαετία του '70 ο σύλλογος συμμετείχε κανονικά στο πανελλήνιο πρωτάθλημα σκοποβολής με την καλύτερη θέση την οποία έλαβε να είναι η 4η τις χρονιές 1972, 1975 και 1977. Κάποιοι εκ των αθλητών που στελέχωναν το συγκεκριμένο τμήμα ήταν οι Καράμπαμπας και Μαντασάς.

### 1980-2000

Από τη δεκαετία του '80 και μέχρι τις αρχές της δεκαετίας του '90, οι αθλητές οι οποίοι κατάφεραν να διακριθούν ήταν οι Σβορώνος, Κοκορόσκος από τους άνδρες και η Κυριαζή με τη Γιαννακοπούλου από τις γυναίκες. Σε συλλογικό επίπεδο, ο Ολυμπιακός δεν κατάφερε να πρωταγωνιστήσει και αρκέστηκε στην κατάκτηση της 3η θέσης το 1983, το 1984 και το 1989 και στην κατάκτηση της 4ης θέσης το 1994. Περί τα μέσα της δεκαετίας του '90 το τμήμα ατόνησε με αποτέλεσμα να παρακμάζει με αργό αλλά ταυτόχρονα σταθερό ρυθμό. Η έντονη και συνεχής αποδυνάμωση του τμήματος σκοποβολής του Ολυμπιακού οδήγησε στην προσωρινή αδρανοποίησή του.

### 2000-σήμερα

Το 2004, κι ενώ ο ερασιτέχνης Ολυμπιακός βρισκόταν υπό την προεδρία του Λεωνίδα Θεοδωρακάκη, αποφασίστηκε η επαναλειτουργία του τμήματος σκοποβολής του συλλόγου. Από τις πρώτες κιόλας μέρες της επαναδραστριοποίησής του, αρκετοί αθλητές έδειξαν ενδιαφέρον για το συγκεκριμένο τμήμα, με αποτέλεσμα αυτό να στελεχωθεί πολύ γρήγορα με 17 αθλητές σκοποβολής. 

Ο σύλλογος ενισχύθηκε άμεσα σε μεγάλο βαθμό με σημαντικά ονόματα του χώρου της σκοποβολής. Σε επίπεδο ανδρών, κορυφαία ονόματα που εγράφησαν στο σύλλογος ήταν οι Γιώργος Σαλαβαντάκης (χρυσό μετάλλιο στο παγκόσμιο κύπελλο του Σίδνεϋ το 2004) και ο Ευθύμης Μύτας (χρυσό μετάλλιο στο διεθνές Grand Prix σκοποβολής που διεξήχθη στην Λεμεσσό της Κύπρου την ίδια , ενώ σε επίπεδο γυναικών, ο σύλλογος απέκτησε την Αγγελική Γραμμένου, μία εκ των κορυφαίων αθλητριών σκοποβολής της Ελλάδας.

Η εξαετία 2004-2010 θεωρείται ως η πλέον επιτυχημένη στην ιστορία του τμήματος σκοποβολής του Ολυμπιακού, καθώς οι αθλητές του κατάφεραν να διακριθούν και να προσφέρουν τίτλους στις διάφορες κατηγορίες στις οποίες αγωνίστηκαν. Συγκεκριμένα, η αρχή έγινε το 2004, όταν ο Ολυμπιακός κατέκτησε ένα Κύπελλο Ελλάδας πήλινου στόχου στο Skeet Ανδρών, ένα Κύπελλο ΣΚ.Ο.Ε. A’ Κατηγορίας πήλινου στόχου επίσης στο Skeet Ανδρών καθώς και το Κύπελλο Σκοποβολής «Μάχη της Κρήτης» (Γραμμένου). Οι επιτυχίες συνεχίστηκαν και τα επόμενα χρόνια.

Το 2005, ο Ολυμπιακός κατέκτησε ένα Κύπελλο Ελλάδας πήλινου στόχου στο Skeet Ανδρών, ένα Κύπελλο ΣΚ.Ο.Ε. πήλινου στόχου επίσης στο Skeet Ανδρών, ένα Κύπελλα ΣΚ.Ο.Ε. Β’ Κατηγορίας πήλινου στόχου στο trap Ανδρών και ένα Κύπελλο ΣΚ.Ο.Ε. πήλινου στόχου στο Skeet Γυναικών.

Το 2006, ο Ολυμπιακός κατέκτησε ένα Κύπελλο ΣΚ.Ο.Ε. πήλινου στόχου στο Skeet Ανδρών, ένα Κύπελλο ΣΚ.Ο.Ε. Β’ Κατηγορίας πήλινου στόχου trap Ανδρών, καθώς και ένα Κύπελλο ΣΚ.Ο.Ε. πήλινου στόχου στο Skeet Γυναικών.

Το 2008, ο Ολυμπιακός κατέκτησε ένα Κύπελλο Ελλάδας πήλινου στόχου στο Skeet Ανδρών, ένα Κύπελλο ΣΚ.Ο.Ε. A’ Κατηγορίας πήλινου στόχου επίσης στο Skeet Ανδρών καθώς και ένα Κύπελλο ΣΚ.Ο.Ε. πήλινου στόχου στο Skeet Γυναικών, ενώ τη διετία 2009 - 2010, ο Ολυμπιακός κατέκτησε συνολικά ένα Κύπελλο Ελλάδας πήλινου στόχου Skeet Ανδρών, ένα Κύπελλο ΣΚ.Ο.Ε. πήλινου στόχου Skeet Ανδρών, δύο Κύπελλα ΣΚ.Ο.Ε. A’ Κατηγορίας πήλινου στόχου Skeet Ανδρών, δύο Κύπελλα ΣΚ.Ο.Ε. Β’ Κατηγορίας πήλινου στόχου trap Ανδρών και ένα Κύπελλο ΣΚ.Ο.Ε. πήλινου στόχου Skeet Γυναικών.

Μετά το 2010, το τμήμα σκοποβολής του Ολυμπιακού άρχισε να ατονεί, με τις διακρίσεις να περιορίζονται μόνο σε ατομικό επίπεδο. 

Τελευταίες επιτυχίες μέχρι και σήμερα, αποτελούν η 2η θέση του Γεώργιου Κατσιώλη στο Κύπελλο Ελλάδας του διπλού trap για το 2014, η 2η θέση του Νίκου Σακελαρόπουλου στο πανελλήνιο πρωτάθλημα πήλινου στόχου για το ίδιο έτος (και οι 2 διοργανώσεις έγιναν στην Μαλακάσα, καθώς επίσης και η 8η θέση του ίδιου αθλητή στους πανελλήνιους αγώνες Skeet 2014 που έγιναν στον Λαγκαδά. 

Το 2016 ο σύλλογος χάρη στις επιδόσεις του Νίκου Σακελαρόπουλου κατέλαβε την 8η θέση στη γενική κατάταξη των συλλόγων που εκδίδει η ΣΚ.Ο.Ε.. 

Στον Αγώνα Trap-Skeet Α-Β-Γ Κατηγορίας "Μάχη της Κρήτης" στο Σκοπευτήριο Χανίων που έλαβε χώρα στις 27 και 28 Μαΐου 2017 κατέλαβε την 2η θέση μεταξύ 24 αθλητών.

Το τμήμα πλέον είναι ανενεργό.

Τίτλοι
------

**Ατομικοί τίτλοι:** 20

* **4 Κύπελλα Ελλάδας πήλινου στόχου Skeet Ανδρών**
	+ 2004, 2005, 2008, 2009
* **3 Κύπελλα ΣΚ.Ο.Ε. πήλινου στόχου Skeet Ανδρών**
	+ 2005, 2006, 2009
* **4 Κύπελλα ΣΚ.Ο.Ε. A’ Κατηγορίας πήλινου στόχου Skeet Ανδρών**
	+ 2004, 2008, 2009, 2010
* **4 Κύπελλα ΣΚ.Ο.Ε. Β’ Κατηγορίας πήλινου στόχου trap Ανδρών**
	+ 2005, 2006, 2009, 2010
* **4 Κύπελλα ΣΚ.Ο.Ε. πήλινου στόχου Skeet Γυναικών**
	+ 2005, 2006, 2008, 2010
* **1 Κύπελλο Σκοποβολής «Μάχη της Κρήτης»**
	+ 2004 (Αγγελική Γραμμένου)

Αξιόλογοι αθλητές
-----------------

(με αλφαβητική σειρά)

|  |  |
| --- | --- |
| * Γιαννακοπούλου
* Γραμμένου
* Καράμπαμπας
* Κασούμης
* Κοκορόσκος
 | * Κυριαζή
* Μαντασάς
* Μύτας
* Σαλαβαντάκης
* Σβορώνος
 |

Εξωτερικοί σύνδεσμοι
--------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)

Παραπομπές
----------

1. ↑  «Ολυμπιακός Σύνδεσμος Φιλάθλων Πειραιώς». *olympiacossfp | Ολυμπιακός ΣΦΠ*. Ανακτήθηκε στις 28 Απριλίου 2022.
2. ↑  «olympiacossfp | Ολυμπιακός ΣΦΠ». *olympiacossfp | Ολυμπιακός ΣΦΠ*. Ανακτήθηκε στις 28 Απριλίου 2022.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |